Niklass Hagmans
Niklass Hagmans (somu: Niklas Hagman; dzimis 1979. gada 5. decembrī) ir bijušais somu hokejists, kreisās malas uzbrucējs, Somijas hokeja izlases dalībnieks. Karjeras laikā 10 sezonas aizvadījis Nacionālajā hokeja līgā. 1998. gadā kļuvis par Somijas čempionu, bet 2005. gadā izcīnījis Šveices čempiona titulu. Izlases rindās izcīnījis divas olimpisko spēļu medaļas.